প্রেস বিজ্ঞপ্তি

ঢাকা ২৭ জুন ২০২২

শিক্ষা উপমন্ত্রী মহিবুল হাসান চৌধুরী বলেছেন যথাযথ প্রক্রিয়া অনুসরণ করে যাতে সেবা গ্রহীতা সেবা নিতে পারে তা নিশ্চিত করতে হবে। একই সঙ্গে সিটিজেন চার্টার অনুযায়ী সব ধরনের সেবা হয়রানিমুক্ত প্রদান করতে হবে।

তিনি বলেন কোন সেবা গ্রহীতাকে সময়মত কাঙ্ক্ষিত সেবা দিতে না পারলেও তাকে না পারার কারন বিনয়ের সঙ্গে জানিয়ে দিতে হবে।

উপমন্ত্রী বলেন ব্যবস্থাপনা দক্ষতা, পেশাদারিত্ব ও জনগনেরর চাহিদা পূরণের সক্ষমতা সৃষ্টি না হলে কেবল আধুনিক বড় বড় স্থাপনা তৈরি করে কোন লাভ হবে না। এজন্য তিনি সকল পর্যায়ের কর্মকর্তা কর্মচারির জবাবদিহিতা নিশ্চিতের নির্দেশ দেন।

আজ সোমবার রাজধানীর আন্তর্জাতিক মাতৃভাষা ইনষ্টিটিউটের সভাকক্ষে শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সাথে অধীন দপ্তর সংস্থার মধ্যে ২০২২-২০২৩ অর্থ বছরের বার্ষিক কর্মসংস্থান চুক্তি (এপিএ) স্বাক্ষর অনুষ্ঠানে সংশ্লিষ্ট কর্মকর্তাদের উদ্দ্যেশ্যে তিনি এসব কথা বলেন।

অনুষ্ঠানে কারিগরি ও মাদ্রাসা শিক্ষা বিভাগের সচিব মোঃ কামাল হোসেনের সাথে বিভিন্ন দপ্তর সংস্থার প্রধানগণ নিজ নিজ প্রতিষ্ঠানের পক্ষে বার্ষিক কর্মসংস্থান চুক্তি স্বাক্ষর করেন। এসময় বিভাগের সচিব মোঃ কামাল হোসেন বলেন যার যার নির্ধারিত কাজ ভালোমত সম্পাদন করলে মন্ত্রণালয়ের কাজে গতি সঞ্চার হবে।

অনুষ্ঠানে বিভাগ ও দপ্তর পর্যায়ের চার জন কর্মকর্তা-কর্মচারিকে শুদ্ধাচার পুরষ্কার প্রদান করা হয়।

স্বাক্ষরিত/-

মোহাম্মদ জাহিদ হোসেন খান

তথ্য ও জনসংযোগ কর্মকর্তা

কারিগর ও মাদ্রাসা শিক্ষা বিভাগ

শিক্ষা মন্ত্রণালয়

ইমেইলঃ zahidinfo30@gmail.com